Bogdanas Venigas

Bogdanas Venigas (, ; 1837 m. liepos 30 d. Talinas, Estijos gubernija, Rusijos imperija – 1872 m. Sankt Peterburgas, Rusijos imperija) – rusų istorinio ir religinio žanro tapytojas, keturiolikos maišto dalyvis. Jaunesnysis Sankt Peterburgo imperatoriškosios dailės akademijos akademiko Karlo Venigo brolis.

 Biografija 
Bogdanas Venigas gimė 1837 m. liepos 30 d. Taline, Estijos gubernijoje, Rusijos imperijoje, muzikos mokytojo, Šv. Mikalojaus liuteronų bažnyčios vargonininko ir smuikininko Gotlibo Fridricho Venigo šeimoje. Bogdano motina Agata Emilija Faberžė buvo juvelyro Karlo Faberžė teta.Скурлов Валентин. Фаберже и Эстония. Архив Валентина Скурлова (28 января 2009). 

1848 m. Venigų šeima persikėlė gyventi į Sankt Peterburgą, kur Bogdano Venigo tėvas buvo priimtas į tarnybą Imperatoriaus teatrų direkcijoje. Bogdanas Venigas 1851 m. įstojo mokytis į Sankt Peterburgo imperatoriškosios dailės akademijos istorinio žanro dailės klasę, kuriai vadovavo profesorius Fiodoras Bruni.Кондаков С. Н. Живописцы // Список русских художников к юбилейному справочнику Императорской Академии Художеств = Списокъ русскихъ художниковъ къ юбилейному справочнику Императорской Академии Художествъ. – СПб., 1914. – С. 35. – 452 с.

Studijų metu Bogdanas Venigas buvo laikomas talentingu dailininku.Ренин, И. Е. Чугуевские живописцы // Далёкое близкое. Воспоминания. – М.: «Захаров», 2002. – С. 107. – 508 с. – (Воспоминания). – 5000 экз. – ISBN 5-8159-0204-7. Už pasiekimus dailėje Venigas tris kartus buvo apdovanotas akademijos mažuoju aukso medaliu (1854, 1856, 1857 m.), du kartus – didžiuoju sidabro medaliu (1856 ir 1857 m.), 1859 m. buvo apdovanotas mažuoju aukso medaliu už paveikslą „Scena iš Olimpinių žaidynių”. 1862 m. jis gavo didįjį aukso medalį už eskizą „Judo bučinys”.

1863 m. lapkričio 9 d. Bogdanas Venigas dalyvavo Dailės akademijos keturiolikos studentų maište. Studentai atsisakė dalyvauti konkurse dėl didžiojo aukso medalio. Konkursas buvo skirtas Dailės akademijos 100-osioms gyvavimo metinėms. Nuo 1863 m. iki 1867 m. Venigas buvo Sankt Peterburgo dailininkų artelės, kuriai vadovavo Ivanas Kramskojus, nariu.Лейкинд О.Л., Северюхин Д.Я. Артель художников. Историко-культурный интернет-портал „Энциклопедия Санкт-Петербурга". Международный благотворительный фонд им. Д.С. Лихачев.

Nuo 1865 m. kartu su tapytojais Ivanu Kramskoju ir Nikolajumi Košeliovu tapė Maskvos Kristaus Išganytojo cerkvės (rus. „Хра́м Христа́ Спаси́теля" arba „Храм Рождества Христова") kupolo paveikslą.Экштут С. А. Шайка передвижников. История одного творческого союза. – М.: „Дрофа", 2008. – 320 с. – 3000 экз. – ISBN 978-5-358-01904-1.Алексеев-Алюрви Ю. В. Технология живописи в куполе Храма Христа Спасителя в Москве.

Bogdanas Venigas tapė portretus. 1869 m. yra nutapęs Sankt Peterburgo imperatoriškosios dailės akademijos skulptoriaus, akademiko ir profesoriaus Ivano Remerso portretą.Немцы в Академии Художеств. XVIII- начало XX века. Москва.16 ноября 2004 – 28 февраля 2005 года. РАХ. Научно-Исследовательский Музей Российской Академии Художеств (НИМРАХ).

 Nuorodos 

Kategorija:Rusijos istorinio žanro tapytojai
Kategorija:Religinių paveikslų tapytojai
Kategorija:Estijos asmenybės